paragraph_text: O patnji kršćana koji žive pod Turcima, kako zarobljenika tako i onih koji im plaćaju poreze (De afflictione tam captivorum quam etiam sub Turcae tributo viventium Christianorum), djelo hrvatskog poliglota iz Male Mlake kod Zagreba Bartola Jurjevića (Đurđevića) (oko 1506. oko 1566.). Djelo je zgotovio 1544. godine i objavio u Antwerpenu. Za hrvatsko je rječničarstvo ovo djelo važno jer je Jurjević u ovaj svoj uradak uvrstio mali latinsko-hrvatski aneksni rječnik. Hrvatske riječi su na ikavskim govorima štokavskog narječja. Jurjević u djelu posebno je naglasio pored ostalog i na raširenost hrvatskog jezika u Turskoj (Osmanskom Carstvu). Važnost Jurjevićeva djela utoliko je veća što su prevođenjem njegovih djela na ine jezike nastali su i hrvatsko-francuski, hrvatsko-nizozemski i hrvatsko-engleski rječnici.Josip Lisac: Rječnici. Leksikon Marina Držića. Pristupljeno 14. ožujka 2019.